Tolong jelaskan mengenai Sejarah dari Sekolah Jenis Kebangsaan (C) Chung Hua, Batu 35 dalam bahasa melayu

SEJARAH  SEKOLAH   YCC 8204 / AS 468  SJK  CHUNG  HUA  BATU 35, SERIAN, SARAWAK

2. Lokasi  Sekolah :  Batu 35, Jalan  Kuching/ Sri Aman, Sarawak

Terletak  di  tepi  Jalan raya  utama, 57 kilometer dari Bandaraya Kuching

SJK Chung Hua Batu 35 ditubuhkan pada tahun 1938. Sekolah ini dinamakan “Sekolah Rendah Koi Nam” pada masa itu dengan murid seramai 40 orang. Kebanyakan murid terdiri daripada anak golongan petani. Pada tahun 1941, sekolah ini ditutup akibat daripada Peperangan Dunia Kedua, iaitu semasa pemerintahan Jepun di tanahair kita. Sekolah ini dijadikan bangunan pertahanan /penjara pada masa itu.

Pada tahun 1946, iaitu apabila tentera Jepun telah dikalahkan, sekolah ini pun dibuka semula dan ditukar nama kepada Sekolah Chung Hua. Pengerusi Lembaga Pengurus Sekolah pada masa itu ialah Encik Chai Qing Yaw dan Guru Besar ialah Encik Fong Kuan Ling.

Pada tahun 1952, bangunan sekolah ini telah dinaiktaraf supaya menjadi sekolah yang dapat memenuhi keperluan penambahan murid. Pada tahun 1982, sebahagian daripada bangunan sekolah musnah akibat kebakaran.

Pada tahun 1987, perancangan yang rapi telah dijalankan oleh Lembaga Pengurus Sekolah untuk membina bangunan baru. Bangunan konkrit baru telah siap dibina pada tahun 1988 dan dirasmikan oleh Ketua Menteri Sarawak, Datuk Patinggi Haji Abdul Taib Mahmud. Sekolah ini merupakan sekolah pertama yang mempunyai bangunan konkrit di Daerah Serian. Bangunan baru ini mempunyai tiga tingkat termasuk bilik darjah, pejabat guru,bilik PSS dan sebagainya.

Bangunan sekolah telah dicat semula pada tahun 2013. Penambahbaikan dari segi 3k, iaitu keselamatan, keceriaan dan kebersihan amat dititikberatkan. Pengerusi Lembaga Pengurus Sekolah pada masa ini ialah Encik Lee Koi Sze. Beliau telah memegang jawatan ini semenjak tahun 1995.